Sampras ponovno nastupa
Američka teniska zvijezda Pete Sampras odlučio se vratiti na teniske terene i to u sklopu sastava svjetske lige profesionalnih tenisača
Svjetski tenisač broj jedan, Švicarac Roger Federer ostvario je svoju prvu pobjedu nakon osvajanja Australian Opena u siječnju. Federer je u prvom kolu u Dubaiu na prvenstvu Ujedinjenih Arapskih Emirata svladao svog sunarodnjaka Stanislasa Wawrinka s 2-0. Od ostalih igrača, Marat Safin je nakon šestomjesečne pauze također ostvario svoju prvu pobjedu u meču protiv trećeg nositelja turnira Rusa Nikolaya Davydenka s 2-1. Šesti nositelj, Dominik Hrbaty iz Slovačke poražen je od ruskog tenisača Mikhaila Youzhnya s 2-1. Sedmi nositelj, Čeh Radek Stepanek prošao je u drugo kolo pobjedom nad Nizozemcem Johnom van Lottumom s 2-0. Nakon rezultata prvog kola u Dubaiu evo i jedne zanimljivosti. Američka teniska zvijezda Pete Sampras odlučio se vratiti na teniske terene i to u sklopu sastava svjetske lige profesionalnih tenisača za koju nije nikada nastupio. Ligu čini 12 sastava, a prije 34. godišnjeg Samprasa tu su se natjecali i Njemica Steffi Graf te Amerikanci Andre Agassi, John McEnroe, Martina Navratilova, Andy Roddick i Venus Williams. Pete Sampras će službeno biti odabran od strane svog tima 28. ožujka. Očekuje se da će Sampras odigrati šest mečeva u tri tjedna za vrijeme regularne sezone u srpnju. Posljednji meč Peta Samprasa bio je i njegova rekordna 14-ta Grand Slam pobjeda protiv sunarodnjaka Agassija 2002. na US Openu.